Intră acum și în grupul de
În luna aprilie 2024, personalul Gărzii Forestiere Suceava a desfășurat atât activități de control privind respectarea regimului silvic, cât și acțiuni de regenerare a pădurilor, a anunțat inspectorul șef al Gărzii Forestiere Suceava, ing. Mihai Gășpărel.
El a menționat că în cadrul Planului Național de Redresare și Reziliență (PNRR), care vizează inclusiv crearea de noi suprafețe de păduri, au fost depuse și verificate proiecte pentru o suprafață de 432 ha, din care s-au împădurit și recepționat deja peste 105 ha de noi păduri.
Pe o suprafață de încă 161 ha lucrările de împădurire sunt în curs, urmând a fi recepționate în luna mai 2024.
Activitățile de regenerare a pădurilor, realizate în cadrul aceluiași program, prin investiția “Sprijin pentru refacerea potențialului fondului forestier afectat de incendii și calamități”, au vizat reîmpădurirea unei suprafețe de 36,27 ha afectate de secetă.